Կոնստանտին Կիսին

**Կոնստանտին Վադիմովիչ Կիսին** (, ), փոդքասթեր, հեղինակ և քաղաքական վերլուծաբան։ Անցյալում նա հոդվածներ է գրել մի շարք պարբերականների համար, այդ թվում՝ *Quillette*, *The Spectator*, *[[The Daily Telegraph]]* և *Standpoint*, լուսաբանելով տեխնոլոգիական ցենզուրայի, «վոուկ»-մշակույթի, հումորի և «մշակութային պատերազմի» թեմաները։ Ներկայումս նա այդ թեմաներով հրապարակումներ է անում իր Substack հարթակի հաշվում։ 2018 թվականից ի վեր նա համատեղ վարում է *Triggernometry* YouTube ալիքը և համանուն փոդքասթը հումորիստ և համահաղորդավար Ֆրենսիս Ֆոսթերի հետ։

## Վաղ տարիներ
Ծնվել և մեծացել է Մոսկվայում՝ հրեաների ընտանիքում։ Նրա հայրը՝ Վադիմ Վիտալիևիչ Կիսինը (ծնվ. 1962), Մոսկվայի պետական համալսարանի քիմիայի ֆակուլտետի շրջանավարտ է, ինժեներ, 1995–1996 թվականներին եղել է ՌԴ նախարարի տեղակալ ԱՊՀ անդամ պետությունների հետ համագործակցության գծով։ Կյանքի փորձը ԽՍՀՄ-ում մեծապես ձևավորել է Կիսինի ներկայիս քաղաքական հայացքները։ 11 տարեկանում տեղափոխվել է Մեծ Բրիտանիա։

## Կարիերա
2018 թվականի ապրիլից Կիսինը հանդիսանում է «Տրիգերնոմետրիա» շոուի համահաղորդավարը՝ YouTube-ալիքի և փոդքաստի, որը նվիրված է խոսքի ազատությանը և տարաբնույթ հակասական թեմաների բաց քննարկմանը՝ տարբեր սոցիալական շերտերից հրավիրված հյուրերի մասնակցությամբ։ Հյուրերի թվում եղել են Սեմ Հարիսը, Բրեթ Վայնշտայնը, Դուգլաս Մյուրեյը, Ջորդան Պիտերսոնը, Ադամ Կարոլան, Բիլ Բերը, Էնդրյու Դոյլը, Դևիդ Ֆրոսթը, Թեո Վոնը, Քոուլման Հյուզը, Մեթ Ուոլշը, Լուիզա Փերին, Փիթեր Հիթչենսը, Մարկ Բլիթը, Էնդրյու Ադոնիսը, Դայանա Ֆլեյշմանը, Սքոթ Ադամսը, Լորենս Ֆոքսը, Քառլ Բենջամինը, Մելանի Ֆիլիպսը, Ռոդ Լիդլը, Ջուլիա Հարտլի-Բրյուերը, Ջոն Քյորտիսը, Մեթյու Գուդվինը, Հելեն Դեյլը, Քելվին Ռոբինսոնը, Սթիվեն Վուլֆը, Ջեֆ Նորկոթը, Քեթլին Սթոքը, Փոլ Էմբերին, Քեթրին Բիրբալսինգհը, Նայջել Ֆարաջը, Տոբի Յանգը, Արիել Փինքը, Դեբբի Հեյթոնը, Սթիվեն Ֆրայը, Բեն Շապիրոն և Միխայիլ Սվետովը։ 2018 թվականին Կիսինը հայտնվեց մամուլի ուշադրության կենտրոնում, երբ հրաժարվեց ստորագրել «վարքի համաձայնագրի» ձևաթուղթը, որն ընդգծում էր ռասիզմի, սեքսիզմի, կլասսիզմի, էյջիզմի, հոմոֆոբիայի, բիֆոբիայի, քսենոֆոբիայի, իսլամոֆոբիայի, հակակրոնական և հակաաթեիստական հայացքների նկատմամբ «զրոյական հանդուրժողականության քաղաքականությունը»։ Նրան հրավիրել էին ելույթ ունենալ Լոնդոնի համալսարանի Արևելագիտության և Աֆրիկայագիտության դպրոցի (SOAS) ՅՈՒՆԻՍԵՖ-ի միջոցառման շրջանակում։ Ձևաթղթում նշվում էր, որ այս թեմաները արգելված չեն, սակայն կոչ էր արվում դրանք քննարկել «հարգալից և ոչ վիրավորական կերպով», ներկայացնել «հարգալից և բարեհաճ եղանակով»։ Կիսինի կողմից հրաժարվելուց հետո ՅՈՒՆԻՍԵՖ-ի համալսարանական կազմակերպությունը ներողություն խնդրեց՝ բացատրելով, որ իրենք չէին ցանկանում «հյուրերին ստիպել համաձայնել այն ամենին, ինչում նրանք չեն հավատում»։ SOAS-ի ուսանողական միությունը հայտարարեց, որ արտաքին խոսնակներից որևէ պայմանագրի ստորագրում չի պահանջվում և որ համալսարանական ՅՈՒՆԻՍԵՖ-ի կազմակերպությունն «չափազանց բծախնդիր» էր մոտեցել ուղեցույցերի մեկնաբանմանը։ Ի պատասխան այն պնդումների, թե Կիսինը համաձայնվել էր նմանատիպ պայմանների մեկ այլ համերգի ժամանակ՝ 2017 թվականին, նա պարզաբանեց, որ «լիովին վստահ է, որ այդ պայմանագրում ոչինչ չկար կրոնի, աթեիզմի, հարգանքի կամ բարության մասին»։ «Եթե լիներ, ես չէի համաձայնվի», — նշել է նա։

2019 թվականին Կիսինը ներկայացրեց իր շոուն՝ «Օրուել, որը լավ է ավարտվում» Էդինբուրգի Fringe փառատոնին՝ արժանանալով տարբեր արձագանքների։ ''Daily Telegraph''-ը ներառեց շոուն փառատոնի լավագույն կատակերգական ներկայացումների ցանկում, *Student* ամսագիրը այն անվանեց «զվարճալի և թարմացնող», մինչդեռ *Fest Magazine*-ը բնորոշեց այն որպես «անհիմն և ռեակցիոն անհեթեթություն», իսկ *The Jewish Chronicle*-ը Կիսինին նկարագրեց որպես «հակադիր մտածող»՝ գնահատելով շոուն 2/5 միավորով.։ 2022 թվականին, *Joe Rogan Experience* փոդքաստում մասնակցելու ժամանակ Կիսինը հաստատեց, որ այս պահին այլևս չի զբաղվում ստենդափով։

2022 թվականի մարտին նա մասնակցեց BBC Question Time հաղորդման առաջին թողարկմանը՝ Ուկրաինայում Ռուսաստանի ռազմական գործողությունների մեկնարկից հետո։ Նա խոսեց այն մասին, որ բացի ամոթից՝ ոչինչ չի զգում իր երկրի՝ Ռուսաստանի հանդեպ, և պատմեց Ուկրաինայում գտնվող իր ընտանիքի անդամների տառապանքների մասին՝ կապված հրետակոծությունների հետ։

Կիսինը նաև հեղինակել է «Իմիգրանտի սիրո նամակը Արևմուտքին» գիրքը, որը հրապարակման առաջին իսկ շաբաթում դարձել է *Sunday Times*-ի բեսթսելլեր։

2023 թվականին նա մասնակցեց Օքսֆորդի միության բանավեճին՝ պնդելով, որ գլոբալ կլիմայական ճգնաժամը հնարավոր չէ հաղթահարել հարուստ երկրներում «արթնացման» (woke) բողոքներով, այլ միայն մաքուր էներգիայի ուղղությամբ տեխնոլոգիական առաջընթացով։

## Ծանոթագրություններ

## Արտաքին հղումներ
* Константин Кисин в *[[The Daily Telegraph|The Telegraph]]*
* Константин Кисин  в сериале *«Зритель»*

Կատեգորիա:Բրիտանացիներ
Կատեգորիա:Կատակերգուներ
Կատեգորիա:Ռուսաստանի հրեաներ